CELEX: 62015TN0141
Language: hu
Date: 2015-03-27 00:00:00
Title: T-141/15. sz. ügy: 2015. március 27-én benyújtott kereset – Cseh Köztársaság kontra Bizottság

29.6.2015   
            
            
               HU
            
            
               Az Európai Unió Hivatalos Lapja
            
            
               C 213/37
            
         2015. március 27-én benyújtott kereset – Cseh Köztársaság kontra Bizottság
   (T-141/15. sz. ügy)
   (2015/C 213/62)
   Az eljárás nyelve: cseh
   
      Felek
   
   
      Felperes: Cseh Köztársaság (képviselők: M. Smolek és J. Očková meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015 január 16-i 2015/103/EU bizottsági végrehajtási határozatot (az értesítés a C(2015) 53. számú dokumentummal történt), amennyiben az kizárja az uniós finanszírozásból a Cseh Köztársaság által kifizetett összesen 2 1 23  199,04 eurós összeget;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
            
               1.
            
            
               Az első, a 479/2008/EK (1) tanácsi rendelet 5. cikkének, valamint a jogbiztonság, ebből következően pedig a bizalomvédelem elveinek megsértésére alapított jogalap
               
                           —
                        
                        
                           A felperes ezzel kapcsolatban úgy érvel, hogy a vitatott határozatban az Európai Bizottság olyan intézkedésekhez kapcsolódó nem támogatható kiadások alapján írt elő pénzügyi korrekciót, amelyeket a 479/2008 tanácsi rendelet 5. cikkében meghatározott eljárás keretében fogadtak el, és ennélfogva megsértette e rendelkezést, valamint a jogbiztonság, ebből következően pedig a bizalomvédelem elveit.
                        
                     
         
            
               2.
            
            
               A második, az Európai Unió Alapjogi Chartájának a 885/2006/EK bizottsági rendelet (2) 11. és 16. cikkével és az 1290/2005/EK tanácsi rendelet 31. cikkével összefüggésben értelmezett 41. cikke megsértésére alapított jogalap
               
                           —
                        
                        
                           A felperes ezzel kapcsolatban úgy érvel, hogy az Európai Bizottság megsértette az Európai Unió Alapjogi Chartájának a 885/2006 bizottsági rendelet 11. és 16. cikkével és az 1290/2005 tanácsi rendelet (3) 31. cikkével összefüggésben értelmezett 41. cikkét, mivel a VT/VI/2009/004/CZ és VT/VI/2009/101/CZ vizsgálatokat járulékosan kiterjesztette a 2010 és 2012 közötti pénzügyi évekre.
                        
                     
         
      (1)  A borpiac közös szervezéséről, az 1493/1999/EK, az 1782/2003/EK, az 1290/2005/EK és a 3/2008/EK rendelet módosításáról, valamint a 2392/86/EGK és az 1493/1999/EK rendelet hatályon kívül helyezéséről szóló, 2008. április 29-i 479/2008/EK tanácsi rendelet (HL L 148., 1. o.).
   
      (2)  Az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (HL L 171., 90. o.).
   
      (3)  A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL L 209., 1. o.).